En usædvanlig smuk gammel klassisk romantisk bolig som har været i familiens eje gennem generationer, hvilket møbleringen også bære et charmerende og personligt præg af. Den er smagfuldt restaureret med sans for at bevare det oprindelige udseende og de mange smukke detaljer. Huset er 100 % funktionelt med alskens moderne udstyr. Når man vågner om morgenen slår man skodderne op til den smukkeste udsigt over bjergene. Rundt omkring huset står blomster i krukker, hvilket giver en dejlig stemning. Terrassen foran huset er skøn skyggefuld til henad kl 13 og igen om aftenen. Værten som bor i nabohuset er meget hjælpsom, generøs og imødekommende. Huset ligger helt privat og ugeneret med en fantastisk udsigt over bjergene og i gåafstand til Pollenca, som er en både gammel, stor og hyggelig by med mange spændende butikker, cafeer og restauranter. Vil man vandre, ligger huset på en af de centrale vandreruter. Stranden er 15 minutter derfra i bil og der er mange gode indkøbsmuligheder lige om hjørnet.